57. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ. 197063/67 της 10/21 Οκτ. 1967 (ΦΕΚ Β' 632) Περί υποβολής πιστοποιητικού κοινωνικών φρονημάτων επί περιπτώσεων χορηγήσεως θέσεως εις κυκλοφορίαν λεωφορείου αυτοκινήτου Δ.Χ. Έχοντες υπ' όψιν: 1)Τας διατάξεις του άρθρ. 23 του Ν.Δ. 3990/59, διά των οποίων προβλέπεται η χορήγησις αδειών κυκλοφορίας λεωφορείων αυτοκινήτων εις αντικατάστασιν μηχανοκινήτων θαλασσίων μεταφορικών μέσων. 2)Το άρθρ. 29 του Ν.Δ. 3334/55 περί απαγορεύσεως μεταφοράς επιβατών επί κομίστρω δι' επιβατηγών αυτοκινήτων ιδιωτικής και δημοσίας χρήσεως μετά ή άνευ μετρητού και άλλων τινών διατάξεων, αποφασίζομεν: Εφεξής μετά της υποβαλομένης αιτήσεως διά την χορήγησιν εγκρίσεως θέσεως εις κυκλοφορίαν λεωφορείου αυτοκινήτου Δ.Χ., κατ' εφαρμογήν των ανωτέρω διατάξεων του άρθρ. 23 του Ν.Δ. 3990/59 θα συνυποβάληται υπό των ενδιαφερομένων και πιστοποιητικόν της αρμοδίας Αστυνομικήν Αρχής ότι διάγουσιν "ησύχως και νομιμοφρόνως". Δια την έκδοσιν των αδειών κυκλοφορίας των λεωφορείων αυτοκινήτων, δι' α θα χορηγήται, συμφώνως προς τας ανωτέρω διατάξεις, η σχετική έγκρισις δεν απαιτείται η υποβολή ετέρου πιστοποιητικού κοινωνικών φρονημάτων εις τας αρμοδίας Υπηρεσίας Συγκοινωνιών, εκτός αν από της υποβολής εις το Υπουργείον του πιστοποιητικού μέχρι της εμφανίσεως του ενδιαφερομένου εις την αρμόδιαν Υπηρεσίαν Συγκοινωνιών παρήλθεν ο υπό του ανωτέρω άρθρ. 29 του Ν.Δ. 3334/55 οριζόμενος χρόνος ισχύος τούτου (εν έτος). Σελ. 208,68(ζ) Τεύχος 1096-Σελ. 8 